**ORDIN nr. 2.938/C din 20 decembrie 2024**

privind măsurile şi procedurile pentru punerea în aplicare a Clasificării activităţilor din economia naţională - CAEN Rev. 3, în ceea priveşte persoanele fizice şi juridice supuse înregistrării în registrul comerţului, şi pentru modificarea <LLNK 12022 5307 52NS04 2 15>anexelor nr. 2a şi <LLNK 12022 5307 52NS04 2 52>2b la Ordinul ministrului justiţiei nr. 5.307/C/2022 pentru aprobarea formatului formularului-tip de act constitutiv, a formatului cererii de înregistrare, a formatului, a elementelor de siguranţă şi a structurii certificatului de înregistrare, în formă letrică şi electronică, a modelului declaraţiei-tip pe propria răspundere cu privire la îndeplinirea condiţiilor de funcţionare/desfăşurare a activităţii, a modelului certificatului constatator privind înregistrarea declaraţiei pe propria răspundere cu privire la îndeplinirea condiţiilor de funcţionare/desfăşurare a activităţii şi a structurii identificatorului unic la nivel european - EUID

**EMITENT:** MINISTERUL JUSTIŢIEI

**PUBLICAT ÎN:** MONITORUL OFICIAL nr. 1323 din 30 decembrie 2024

**Data intrarii in vigoare : 30 decembrie 2024**

 În temeiul prevederilor <LLNK 12022 265 12 212 78 17>art. 78 alin. (1) şi ale <LLNK 12022 265 12 212 103 49>art. 103 alin. (1) lit. a) din Legea nr. 265/2022 privind registrul comerţului şi pentru modificarea şi completarea altor acte normative cu incidenţă asupra înregistrării în registrul comerţului, cu modificările şi completările ulterioare, al dispoziţiilor <LLNK 11990 31 13 2Z2 251 21>art. 251^28 alin. (1), <LLNK 11990 31 13 2Z2 251 21>art. 251^33 alin. (3), <LLNK 11990 31 13 2Z2 251 11>art. 251^35, <LLNK 11990 31 13 2Z2 251 21>art. 251^47 alin. (1), <LLNK 11990 31 13 2Z2 251 21>art. 251^52 alin. (2), <LLNK 11990 31 13 2Z2 251 11>art. 251^54, <LLNK 11990 31 13 2Z2 251 21>art. 251^67 alin. (1), <LLNK 11990 31 13 2Z2 251 21>art. 251^73 alin. (2) şi <LLNK 11990 31 13 2Z2 251 46>art. 251^75 din Legea societăţilor nr. 31/1990, cu modificările şi completările ulterioare, ale <LLNK 12024 592 22 302 13 45>art. 13 din Hotărârea Guvernului nr. 592/2024 privind organizarea şi funcţionarea Ministerului Justiţiei, cu modificările ulterioare, şi ale <LLNK 11997 656 22 302 5 46>art. 5^1 din Hotărârea Guvernului nr. 656/1997 privind aprobarea Clasificării activităţilor din economia naţională - CAEN, cu completările ulterioare,

 având în vedere dispoziţiile <LLNK 12024 377 50CL01 0 72>Ordinului preşedintelui Institutului Naţional de Statistică nr. 377/2024 privind actualizarea Clasificării activităţilor din economia naţională - CAEN,

 ministrul justiţiei emite prezentul ordin.

 ART. 1

 Actualizarea obiectului de activitate conform Clasificării activităţilor din economia naţională - CAEN Rev. 3, denumită în continuare CAEN Rev. 3, pentru profesioniştii supuşi înregistrării în registrul comerţului potrivit <LLNK 12022 265 12 212 4 39>art. 4 alin. (1) din Legea nr. 265/2022 privind registrul comerţului şi pentru modificarea şi completarea altor acte normative cu incidenţă asupra înregistrării în registrul comerţului, cu modificările şi completările ulterioare, se realizează de Oficiul Naţional al Registrului Comerţului, prin oficiile registrului comerţului, la cerere.

 ART. 2

 Pentru actualizarea obiectului de activitate profesioniştii depun la oficiul registrului comerţului o cerere de înregistrare în care se precizează obiectul principal de activitate conform CAEN Rev. 3.

 ART. 3

 (1) După înregistrarea actualizării obiectului de activitate, oficiul registrului comerţului emite, cu titlu gratuit, un nou certificat de înregistrare, în condiţiile <LLNK 12022 265 12 212 110 31>art. 110 din Legea nr. 265/2022, cu modificările şi completările ulterioare, precum şi informaţii punctuale la zi din registrul comerţului privind profesionistul care a făcut obiectul înregistrării în registrul comerţului, conţinând obiectul de activitate actualizat.

 (2) Pentru activităţile autorizate anterior intrării în vigoare a prezentului ordin, în baza declaraţiilor-tip pe propria răspundere privind autorizarea funcţionării sau desfăşurării activităţii, dovada actualizării obiectului de activitate conform CAEN Rev. 3 se face cu certificatul de înregistrare însoţit de documentul ce cuprinde informaţiile punctuale la zi din registrul comerţului, conţinând obiectul de activitate actualizat.

 ART. 4

 Certificatele de înregistrare şi certificatele constatatoare emise de oficiile registrului comerţului ca urmare a înregistrării datelor din declaraţia-tip pe propria răspundere privind autorizarea funcţionării sau desfăşurării activităţii rămân valabile până la data actualizării obiectului de activitate, potrivit prezentului ordin.

 ART. 5

 (1) CAEN Rev. 3 se foloseşte pentru precizarea obiectului de activitate al profesioniştilor care solicită înmatricularea / înregistrarea în registrul comerţului după data intrării în vigoare a <LLNK 12024 377 50CL01 0 72>Ordinului preşedintelui Institutului Naţional de Statistică nr. 377/2024 privind actualizarea Clasificării activităţilor din economia naţională - CAEN.

 (2) În celelalte cazuri, actualizarea obiectului de activitate potrivit CAEN Rev. 3 se realizează pe măsura formulării unei cereri de înregistrare ce priveşte actualizarea obiectului de activitate, potrivit prezentului ordin, sau odată cu înregistrarea unei alte menţiuni în registrul comerţului.

 ART. 6

 <LLNK 12022 5307 52NS04 2 14>Anexele nr. 2a şi <LLNK 12022 5307 52NS04 2 2>2b la <LLNK 12022 5307 52NS01 0 46>Ordinul ministrului justiţiei nr. 5.307/C/2022 pentru aprobarea formatului formularului-tip de act constitutiv, a formatului cererii de înregistrare, a formatului, a elementelor de siguranţă şi a structurii certificatului de înregistrare, în formă letrică şi electronică, a modelului declaraţiei-tip pe propria răspundere cu privire la îndeplinirea condiţiilor de funcţionare/desfăşurare a activităţii, a modelului certificatului constatator privind înregistrarea declaraţiei pe propria răspundere cu privire la îndeplinirea condiţiilor de funcţionare/desfăşurare a activităţii şi a structurii identificatorului unic la nivel european - EUID, publicat în Monitorul Oficial al României, Partea I, nr. 1131 din 24 noiembrie 2022, cu modificările ulterioare, se modifică şi se înlocuiesc cu anexele nr. 1 şi 2\*) care fac parte integrantă din prezentul ordin, menţinându-şi numerotarea, anexa nr. 2a, respectiv anexa nr. 2b.

 \*) Anexele nr. 1 şi 2 sunt reproduse în facsimil.

 ART. 7

 Prezentul ordin se publică în Monitorul Oficial al României, Partea I.

 p. Ministrul justiţiei,

 Mihai Paşca,

 secretar de stat

 Bucureşti, 20 decembrie 2024.

 Nr. 2.938/C.

 ANEXA 1

 (Anexa nr. 2a la <LLNK 12022 5307 52NS01 0 25>Ordinul nr. 5.307/C/2022)

 (a se vedea imaginea asociată)

 (a se vedea imaginea asociată)

 (a se vedea imaginea asociată)

 (a se vedea imaginea asociată)

 ANEXA 2

 (Anexa nr. 2b la <LLNK 12022 5307 52NS01 0 24>Ordinul nr. 5.307/C/2022)

 (a se vedea imaginea asociată)

 (a se vedea imaginea asociată)

 (a se vedea imaginea asociată)

 (a se vedea imaginea asociată)

 -----